Põlva Serviti võitis Aruküla/Audentest - sport - Põlvamaa portaal
Print Põlva Serviti võitis Aruküla/Audentest
Convert Põlva Serviti võitis Aruküla/Audentest to PDF
Eesti 2020. aasta käsipalli meistrivõistluste meeste meistriliigas alistas Põlva Serviti, mis oli ühtlasi ka Servitile meistriliiga 11. vooru avamäng, Aruküla/Audentese 32:21 (16:11). Serviti jätkab meistriliiga tabelis liidripositsioonil.
Kolmapäeval, 22.jaanuaril Aruküla Spordihallis toimunud kohtumine algas vaevaliselt. Serviti sai esimese värava alles kuuendal mänguminutil Henri Sillaste edukast viskest. Edasi kulges mäng peaaegu esimese poolaja lõpuni tasavägiselt, kuid siiski Serviti dikteerimisel. Poolajale mindi juba viieväravalises eduseisus. Teisel poolajal kasvatas Serviti, eelkõige Henri Sillaste edukate tabamustega, mänguskoori ning lõpetas kohtumise koguni 11-väravalise paremusega.
Väravad: Henri Sillaste 9, Mathias Rebane 6, Ülljo Pihus 3, Sander Sarapuu, Tõnis Kase, Otto Karl Kont, Henri Hiiend, Stanislav Kholodiuk 2, Raiko Rudissaar, Arturs Meiksans, Anatolii Chezlov, Alfred Timmo 1.
Foto (autor Helin Potter/arhiiv): Põlva Servitil sai käe valgeks koguni 12 väljakumängijat.